Sülysáp Nagyközség Önkormányzata Képviselő-testületének

…/2014. (...) önkormányzati rendelete 

az Önkormányzat 2013. évi zárszámadásáról

Sülysáp Város Önkormányzatának Képviselő-testülete az Alaptörvény 32. cikkével, a Magyarország helyi önkormányzatairól szóló 2011. évi CLXXXIX. törvény 111-116. §-ával és az államháztartásról szóló 2011. évi CXCV. törvény 91. §-ával kapott feladatkörében, illetve felhatalmazással a következőket rendeli el:
1. § A rendelet hatálya kiterjed az Önkormányzatra, valamint az Önkormányzat költségvetésében szereplő költségvetési szervekre.

2. § (1) Az önkormányzat költségvetési szervei:

a) önállóan működő és gazdálkodó költségvetési szerv: Polgármesteri Hivatal

b) önállóan működő költségvetési szervek:

1. Csicsergő Napköziotthonos Óvoda

2. Wass Albert Művelődési Központ és Könyvtár
3. Gondozási Központ

4. Központi Konyha

5. Sülysáp Székhelyű Közös Fenntartású Családsegítő és Gyermekjóléti Szolgálat 

6. Gólyahír Bölcsőde

(2) Az (1) bekezdésben felsorolt önállóan működő és gazdálkodó, az önállóan működő intézmények külön-külön címet alkotnak. 

3. § A Képviselő-testület az Önkormányzat – beleértve a költségvetési szerveit – 2013. évi költségvetésének

a) Módosított bevételi főösszegét          
1.265.596 eFt-ban,

b) Módosított kiadási főösszegét           
1.265.596 eFt-ban,

c) Kiadási főösszegét                             
1.026.259 e Ft-ban,

d) Bevételi főösszegét                                
978.251 e Ft-ban 

állapítja meg.

4. § Pénzmaradvány és korábbi év tartalék maradványa 171.336 e Ft, mely fejlesztési kiadásokra kerül felhasználásra.

5. § A Képviselő-testület az Önkormányzat 2013. évi zárszámadását részletesen a következők szerint fogadja el:

a) Az Önkormányzat 2013. évi költségvetési bevételeinek forrásonkénti, továbbá a működési és felhalmozási cél szerinti részletezését, valamint a működési, fenntartási kiadási előirányzatait az 1. melléklet tartalmazza. A címek elemi költségvetését feladatonként az 1a-1j. mellékletek tartalmazzák, bevételeik és kiadásaik összesítve a 2A. és 2B. mellékletben szerepelnek.
b) A működési célú és tőkejellegű bevételek és kiadások mérlegeit a 3-4. melléklet tartalmazza.

c) Az Önkormányzat adósságállományát az 5. melléklet tartalmazza.

d) Az Önkormányzat Európai Uniós támogatással megvalósuló beruházásait a 6. melléklet tartalmazza.

e) Az Önkormányzat 2013. évi beruházási, felújítási és fejlesztési kiadásait a 7-8. mellékletek tartalmazzák. 
f) Az Önkormányzat által 2013-ban adott kedvezményeket 9. melléklet tartalmazza.
g) A 2013. évi pénzmaradvány kimutatását összességében a 10. melléklet tartalmazza.
h) Az Önkormányzat 2013. évi egyszerűsített mérlegét a 11., pénzügyi mérlegét a 12. melléklet tartalmazza.

i) A pénzkészlet 2013. évi változásait a 13 és 14. melléklet tartalmazza.

j) Az összesített vagyonkimutatást és az immateriális javak állományával kapcsolatos adatokat a 15, 16. és 17. mellékletek tartalmazzák.
6. § Ez a rendelet a kihirdetésének napján lép hatályba.

Sülysáp, 2014. április 16.

Horinka László s.k.
Tóth Krisztina s.k. 

